Հանրապետականի վերին օղակները խուսափում են որեւէ անուն նշել եւ մեկնաբանել Սերժ Սարգսյանի ասածը, մանավանդ որ, սահմանադրական փոփոխություններով երկրի կառավարման ողջ կառուցվածքը փոխվում է, ու դժվար է ասել՝ ՀՀ ապագա առաջնորդ ասելով, Սերժ Սարգսյանը հատկապես ինչ նկատի ունի՝ վարչապե՞տ, ԱԺ նախագա՞հ, թե ՀՀ նախագահ: Ի դեպ, վարչապետ Հովիկ Աբրահամյանն արդեն հայտարարել է, որ ինքը ընտրություններից հետո կրկին հավակնում է երկրի վարչապետի պաշտոնին: Իսկ ՀՀ նախագահի թեկնածությանը էլի այլ անձինք կարող են հավակնել՝ սկսած, ասենք, տարածքային կառավարման եւ արտակարգ իրավիճակների նախարար Արմեն Երիցյանից: Բայց ՀՀԿ-ում պնդում են, թե իրենց մոտ նման քննարկում չի եղել: Մեր հարցերին երեկ պատասխանել է ՀՀԿ ԳՄ անդամ, ԱԺ ՀՀԿ խմբակցության ղեկավար Վահրամ Բաղդասարյանը: